Tubalcaín

Tubalcaín u Tubal-Caín ye o nombre d'un personache nombrau en a Biblia. Descendient de Caín, ye o fillo de Lamec y Zillah, a suya segunda muller. Ye amás chermano de Naamá. Simboliza, de conchunta con su pai, su mai, a suya madrastra y sus chirmans, o progreso y l'abance cultural. Tubalcaín, en concreto, representa a metalurchia.

Se diz que estió ell qui establió a ciudat de Tarazona, en l'actual provincia de Zaragoza. En o escudo d'a ciudat asinas se reflecta. Tamién se i diz que dimpués estió reestablida por Hercules. Hue, un Instituto d'Amostranza Secundaria de Tarazona tien o nombre d'iste personache mitolochico.

Ocupación
En o Chenesi 4:22, seguntes as traduccions, se diz que Tubalcaín estió o "forgador de toda mena de ferramientas de bronce u fierro”. Por ixo se gosa considerar que yera ferrero. Atros autors consideran que o treballo de Tubalcaín yera relacionau con a fabricación d'armas de guerra. En As antigüidatz d'os Chudíos, Flavio Chusefo diz que "Tubal superaba a toz os hombres en fuerza, y yera muit expierto y famoso en fer espectaclos marcials... y mas que mas inventó l'arte de treballar o latón”. Atros autors como E.E. Kelleth sochieren que Tubalcaín podría haber estau un menero 
E. E. Kellett. "Some Old Testament Notes and Queries", Expository Times, 33, 1922, p. 426.


 Confusions 
Tubalcaín no ye brenca relacionau con Tubal, fillo de Jafet y nieto de Noé, considerau mitolochicament como pai d'os ibers y como o suyo primer rei.

Referencias

 Bibliografía 
Cassin, Elena; Bottéro, Jean; Vercoutter, Jean. Historia Universal. Siglo XXI. Vol. 4 Los Imperios del Antiguo Oriente, III. La primera mitad del primer milenio. Primera edición en Castellano, 1971. México, Argentina, España. P. 6 Mapa de Tabales. P. 16 Los tabales. P. 24 Mushki.
Diccionario de la Biblia. Herder 2005. H.Haag/A.Vanden Born/Fr.Serafín Ausejo.1ed., pags. 1,221 y 1,972 Mesek y Tubal. Los Escitas pag. 583. ISBN 9788425400773

Vinclos externos

Categoría:Personaches d'a Biblia
Categoría:Antigo Testamento